Lukas Kranachas Vyresnysis
Lukas Kranachas Vyresnysis (vok. Lucas Cranach der Ältere; 1472 m.  spalio 4 d.– 1553 m. spalio 16 d. ) – vienas žymiausių vokiečių renesanso tapytojų ir grafikų. Jis tapė portretus, paveikslus mitologinėmis ir religinėmis temomis. Kranachas buvo Saksonijos kurfiursto tapytojas. Ilgą laiką gyveno Vitenberge, kuriame taip pat gyveno Martynas Liuteris. Žemaičių muziejuje „Alka“ Telšiuose yra L. Kranacho paveikslas „Karalių pagarbinimas“.